# **Тлумачальная запіска**

Электронны вучэбна-метадычны комплекс (ЭВМК) па вучэбнай дысцыпліне «Архівазнаўства» прызначаны для студэнтаў, якія навучаюцца па спецыяльнасці 1-23 01 13 Гісторыка-архівазнаўства, адносіцца да цыклу спецыяльных дысцыплін (дзяржаўны кампанент). Гэтая частка ЭВМК адлюстроўвае змест вучэбнай праграмы па Раздзеле І. «Гісторыі і арганізацыя архіўнай справы», які чытаецца на першым курсе (першы і другі семестры).

Мэтай дысцыпліны з’яўляецца фарміраванне ведаў аб станаўленні архіўнай справы на беларускіх землях, эвалюцыі і сучасным стане тэорыі архівазнаўства, методыкі работы з рэтраспектыўнай дакументнай інфармацыяй, што дазволіць працаваць у архіўнай сістэме і арганізоўваць дзейнасць архіўных устаноў розных формаў уласнасці. Задачамі дысцыпліны з’яўляюцца: выпрацаваць уяўленне аб этапах развіцця архіўнай справы на беларускіх землях і сучаснай сістэмы дзяржаўных архіўных устаноў; навучыць арганізоўваць практычную работу па камплектаванні, экспертызе каштоўнасці, навукова-тэхнічнай апрацоўцы і забеспячэнню захаванасці архіўных дакументаў, выкарыстанні рэтраспектыўнай дакументнай інфармацыі на карысць грамадзян, грамадства і дзяржавы; даць уяўленне аб арганізацыйнай структуры і кіраванні архіўнымі ўстановамі; падрыхтаваць студэнтаў да вядзення тэарэтычных і практычных навуковых даследаванняў у сферы архівазнаўства і архіўнай справы.

У выніку вывучэння гэтага раздзела дысцыпліны студэнты павінны:

*ведаць:*

*–*гiсторыю развiцця архiвазнаўства як навуковай дысцыплiны;

– працэс стварэння i эвалюцыю айчыннай архiўнай сiстэмы, шляхi i этапы фармiравання, структуру i склад Нацыянальнага архiўнага фонда Рэспублiкi Беларусь;

– сучасную сiстэму архiваў у Рэспублiцы Беларусь, функцыi яе органаў i ўстаноў, прававыя i арганiзацыйныя асновы, прынцыпы дзейнасцi архiваў;

– парадак узаемасувязi i пераемнасцi працы дзяржаўных архiваў i архiваў арганiзацый;

*умець*:

– аналiзаваць працэсы развiцця архiўнай справы ў Рэспублiцы Беларусь;

– забяспечваць выкарыстанне архiўных дакументаў у навуковых, даведачна-iнфармацыйных i iншых мэтах;

*валодаць*:

– метадамi навуковых i прыкладных даследаванняў у галiне архiвазнаўства i сумежных з iм спецыяльных гiстарычных дысцыплiн.

Склад кампетэный спецыяліста.

*Акадэмічныя кампетэнцыі:*

АК-1. Умець ужываць базавыя навукова-тэарэтычныя веды для вырашэння тэарэтычных i практычных задач.

АК-2. Валодаць сiстэмным i параўнальным аналiзам.

АК-3. Валодаць даследчымi навыкамi.

АК-4. Умець працаваць самастойна.

АК-5. Быць здольным выпрацоўваць новыя iдэi (валодаць крэатыўнасцю).

АК-6. Валодаць мiждысцыплiнарным падыходам пры вырашэннi праблем.

АК-7. Мець навыкi, звязаныя з выкарыстаннем тэхнiчных прылад, кiраваннем iнфармацыяй i працай з камп'ютарам.

*Сацыяльна-асобасныя кампетэнцыі спецыялiста:*

САК-1. Валодаць якасцямi грамадзянскасцi.

САК-2. Быць здольным да сацыяльнага ўзаемадзеяння.

САК-3. Валодаць здольнасцю да мiжасобасных камунiкацый.

*Прафесiйныя кампетэнцыі спецыялiста:*

ПК-2. Арганiзоўваць працу малых калектываў выканаўцаў для дасягнення пастаўленых мэтаў, планаваць фонды аплаты працы.

ПК-3. Узаемадзейнiчаць са спецыялiстамi сумежных профiляў.

ПК-4. Аналiзаваць i ацэньваць сабраныя даныя.

ПК-6. Рыхтаваць даклады, матэрыялы да прэзентацый.

*Аналiтычная дзейнасць:*

ПК-13. Прадстаўляць вынiкi праведзенай працы ў выглядзе справаздач, рэфератаў, артыкулаў, аформленых у адпаведнасцi з наяўнымi патрабаваннямi з прыцягненнем сучасных сродкаў рэдагавання i друку

*Iнавацыйная дзейнасць:*

ПК-21. Працаваць з навуковай, тэхнiчнай i патэнтнай лiтаратурай.

ПК-23. Выкарыстоўваць метады аналiзу i арганiзацыi ўкаранення iнавацый.

ПК-26. Выкарыстоўваць асноўныя магчымасцi i рэсурсы навейшых iнфармацыйных сродкаў у прафесiйнай дзейнасцi.

ЭВМК з'яўляецца адным з асноўных элементаў тэхналогіі навучання, заснаванай на прынцыпах узроўневай дыферэнцыяцыі і стварэння спрыяльнага асяроддзя навучання. Ён уключае структураваны набор дыдактычных сродкаў навучання, дзякуючы якому ў выкладчыка з'яўляецца магчымасць эфектыўна кіраваць самастойнай працай студэнтаў у працэсе засваення дысцыпліны. Гэты ЭВМК складаецца з чатырох тэматычных блокаў, у якіх выкладаюцца тэарэтычны (канспект лекцый у выглядзе анатацый да дапаможніка “Архівазнаўства” па разглядаемых у працэсе выкладання тэмах), практычны (зборнік планаў семінарскіх заняткаў), кантролю ведаў (прыклады пытанняў для правядзення заліку) і дапаможны (спіс рэкамендаванай літаратуры). Праграма вучэбнай дысцыпліны змешчана ў электроннай бібліятэцы БДУ.